প্রয়াত কনিষ্ঠ পুত্র! শোকে পাথর প্রাক্তন ফুটবলার

ওয়েব ডেস্ক : প্রয়াত প্রাক্তন ফুটবলার প্রশান্ত বন্দ্যোপাধ্যায় (Prasanta Banerjee) পুত্র প্রণজিৎ বন্দ্যোপাধ্যায়। জানা গিয়েছে, দীর্ঘদিন ধরে অসুস্থ ছিলেন তিনি। চিকিৎসা চলছিল তাঁর। কিন্তু শেষ রক্ষা হল না। রবিবার ভোররাতে না ফেরার দেশে চলে গেলেন তিনি।

জানা গিয়েছে, বছর চারেক আগে মাথায় টিউমার ধরা পড়েছিল প্রাক্তন ফুটবলারের কনিষ্ঠ পুত্র প্রণজিৎ বন্দ্যোপাধ্যায়ের। তার পর থেকেই চিকিৎসা চলছিল তাঁর। নিউরো সায়েন্স হাসপাতালে এই রোগের চিকিৎসা চলছিল। কিন্তু শেষ রক্ষা হয়নি। এর ফলে বাংলার প্রাক্তন ফুটবলারের বাড়িতে নেমে এসেছে শোকের ছায়া।

উল্লেখ্য, ইস্টবেঙ্গল, মোহনবাগান এবং মহামেডান হয়ে খেলেছেন প্রশান্ত বন্দ্যোপাধ্যায় (Prasanta Banerjee) । জিতেছেন একাধিক ট্রফি। ১৯৮৪ সালে এশিয়া কাপও খেলেছিলেন তিনি। তবে অবসর নিলেও এখন ময়দানে সক্রিয় রয়েছেন তিনি। প্রি অলিম্পিক এবং এশিয়ান গেমসের জন্য ভারতীয় দলকে নেতৃত্ব দিয়েছেন তিনি।

আরও খবর : ন্যক্কারজনক! মুস্তাফিজ বিতর্কে বিরাট মন্তব্য বাংলাদেশের সংস্কৃতি উপদেষ্টার

অবসরের পর প্রশান্ত বন্দ্যোপাধ্যায় (Prasanta Banerjee) একাধিক কোর্স সম্পন্ন করেছেন। এএফসি ‘এ’, ‘বি’ এবং ‘সি’ লাইসেন্সিং কোর্স ও ফিফা প্রশিক্ষক কোর্সও সম্পন্ন করেন তিনি। ২০০২-০৩ মরশুমে এএফসি অনূর্ধ্ব-১৭ চ্যাম্পিয়নশিপে ভারতীয় দলের সহকারী কোচ হিসেবে দায়িত্ব পালন করেছেন তিনি। পাশাপাশি একাধিক বাংলা দলের কোচ হিসেবেও কাজ করেছেন তিনি। তবে ছেলের মৃত্যুতে শোকে পাথর হয়ে গিয়েছেন প্রাক্তন ফুটবলার।

জানা গিয়েছে, চিকিৎসার ফলে অনেকটাই সুস্থ হয়ে উঠেছিলেন প্রণজিৎ। কিন্তু গত কয়েকমাসে তাঁর শারিরীক অবস্থা আরও খারাপ হয়। কিন্তু দীর্ঘদিনের কঠিন লড়াই হেরে গেলেন তিনি।

দেখুন অন্য খবর :

The post প্রয়াত কনিষ্ঠ পুত্র! শোকে পাথর প্রাক্তন ফুটবলার first appeared on KolkataTV.